CELEX: 62005CA0152
Language: sk
Date: 2008-01-17 00:00:00
Title: Vec C-152/05: Rozsudok Súdneho dvora (druhá komora) zo 17. januára 2008 – Komisia Európskych spoločenstiev/Spolková republika Nemecko (Nesplnenie povinnosti členským štátom — Články 18 ES, 39 ES a 43 ES — Vnútroštátna právna úprava — Podmienky poskytnutia podpory na výstavbu alebo nadobudnutie nehnuteľnosti určenej na bývanie pre vlastnú potrebu — Nehnuteľnosť určená na bývanie, ktorá sa musí nachádzať na území dotknutého členského štátu)

8.3.2008   
            
            
               SK
            
            
               Úradný vestník Európskej únie
            
            
               C 64/4
            
         Rozsudok Súdneho dvora (druhá komora) zo 17. januára 2008 – Komisia Európskych spoločenstiev/Spolková republika Nemecko
   (Vec C-152/05) (1)
   
   (Nesplnenie povinnosti členským štátom - Články 18 ES, 39 ES a 43 ES - Vnútroštátna právna úprava - Podmienky poskytnutia podpory na výstavbu alebo nadobudnutie nehnuteľnosti určenej na bývanie pre vlastnú potrebu - Nehnuteľnosť určená na bývanie, ktorá sa musí nachádzať na území dotknutého členského štátu)
   (2008/C 64/03)
   Jazyk konania: nemčina
   Účastníci konania
   
      Žalobkyňa: Komisia Európskych spoločenstiev (v zastúpení: R. Lyal a K. Gross, splnomocnení zástupcovia)
   
      Žalovaná: Spolková republika Nemecko (v zastúpení: M. Lumma a C. Schulze-Bahr, splnomocnení zástupcovia)
   Predmet veci
   Nesplnenie povinnosti členským štátom – Porušenie článkov 18, 39 a 43 ES – Vnútroštátna právna úprava, ktorá upravuje poskytnutie podpory bývania (Eigenheimzulage) na výstavbu alebo nadobudnutie nehnuteľnosti určenej na bývanie pre vlastnú potrebu výlučne pre daňovníkov s neobmedzenou daňovou povinnosťou v tomto členskom štáte a výlučne na nehnuteľnosti, ktoré sa nachádzajú v tomto štáte
   Výrok rozsudku
   
               1.
            
            
               Spolková republika Nemecko si tým, že v § 2 ods. 1 prvej vete zákona o podpore bývania (Eigenheimzulagengesetz) v znení uverejnenom v roku 1997, zmeneného a doplneného dodatkom k zákonu o rozpočte na rok 2004 (Haushaltsbegleitgesetz 2004), vylúčila nehnuteľnosti určené na bývanie nachádzajúce sa v inom členskom štáte z podpory bývania priznávanej daňovníkom s neobmedzenou daňovou povinnosťou z dane z príjmu, nesplnila povinnosti, ktoré jej vyplývajú z článkov 18 ES, 39 ES a 43 ES.
            
         
               2.
            
            
               Spolková republika Nemecko je povinná nahradiť trovy konania.
            
         
      (1)  Ú. v. EÚ C 132, 28.5.2005.